На основу члана 92. и члана 97. став 4. Закона о планирању и изградњи („Службени гласник РС'', бр. 72/2009, 81/2009-исправка, 64/2010 - одлука УС, 24/2011, 121/2012, 42/2013 – одлука УС, 50/2013- одлука УС, 98/2013 – одлука УС ,132/2014…9/2020) и члана 40. Статута општине Чајетина, („Службени лист општине Чајетина“ бр.2/2019 ) Скупштина општине Чајетина на седници одржаној 25. августа 2022 . године, донела је

 **ОДЛУКУ О ДОПУНИ ОДЛУКЕ О**

**УРЕЂИВАЊУ ГРАЂЕВИНСКОГ ЗЕМЉИШТА СРЕДСТВИМА ИНВЕСТИТОРА „ТОМИЋ ГРАДЊА“ ДОО ЧАЈЕТИНА**

**Члан 1.**

У Одлуци о уређивању грађевинског земљишта средствима инвеститора „Томић градња“ д.о.о. Чајетина број 02-132/2020-01 од 28. децембра 2020.године и истој одлуци број 02-137/2021-01 од 4.новембра 2021. године врше се следеће допуне:

У одлуци број 02-132/2020-01 од 28. децембра 2020. године врши се допуна у члану 1. став 1. у алинеји 6 тако што се додају додатни радови у износу од 9.613.500,00 динара ( Шишовићи) , а додаје се алинеја 8:

* Радови по уговору број 400-419/2020-02 и анекса уговора 400-1046/2021 -02 -пут Торник у износу од 46.070.000,00 динара .

У истој одлуци у члану 2. укупна вредност радова мења се износом 140.790.012,08 динара .

**Члан 2.**

 У одлуци истог финансијера број 02-137/2021-01 од 04.новембра 2021. године у члану 1. став 1. алинеја 19. мења се и гласи :

* За изградњу улице Проте Симића на Златибору , предрачунска вредност је 50.686.500,00 .

У члану 2. исте одлуке мења се укупна вредност од 142.812.050,14 динара са новом вредношћу у износу од 223. 941.950,14 динара .

**Члан 3.**

 Ова одлука ступа на снагу даном доношења а биће објављена у ''Службеном листу општине Чајетина''.

**СКУПШТИНА ОПШТИНЕ ЧАЈЕТИНА**

**Број: 02-132/2020 -01 од 25. августа 2022. године**

**ПРЕДСЕДНИК**

 **Скупштине општине,**

*Арсен Ђурић*